Värske uuendusena lõi Rudd esmakordselt Aussi ajaloos rahvastikuministri ametikoha (see on nagu veidi naljakalt hiline liigutus; isegi väiksel Eestil on oma rahvastikuminister, aga nagu selgus, multikultuursel ja viimased 200 aastat tänu migratsioonile moodsaks riigiks arenenud Austraalial seni mitte!). Vastselt ametisse asunud ministri Tony Burke´i peamine eesmärk saab olema välja selgitada, kuivõrd ohtlik on  tegelikult laialdaselt jätkuv migratsioon ühiskonnale ja infrastruktuurile (mõnede spetsialistide hinnangul on suurlinnade infra juba praegu üle koormatud ja ühiskonda ohustab teravalt peatne vee-, elamispindade ja tööpuudus ning maksukoormuse kasv).